Борис Младенов-Young
На времето бях много по-уверен…

chitanka.info

На времето бях много по-уверен

превзех с щурм Алма Матер… При това

бях и семейния джи-пи доверен —

лекувах всички болни у дома.

Успявах отговорност да поема,

дори за миг не съм се колебал,

решавах много често сам проблема

без да допусна неуспех, провал…

Сега се чувствам стар и неуверен,

не съм в решенията вече смел,

признавам си, не съм по всичко вещ.

Изчезна онзи дързък, млад, наперен,

готов света да покори орел,

догарям тихо, кротко като свещ!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.